የ10ኛ ክፍል የመስናዶ መግቢያ ውጤት ይፋ ሆነ
አዲስ አበባ፤  ነሐሴ 24/2006 (ዋኢማ) – አገር አቀፍ የትምህርት ምዘናና ፈተናዎች ኤጀንሲ የ10ኛ ክፍል የተማሪዎች ውጤትን ዛሬ ይፋ አደረገ።የኤጀንሲውን መግለጫ ጠቅሶ  እንደዘገበው በ2006 ዓ/ም በመደበኛ፣ በማታና በግል የሁለተኛ ደረጃ አገራዊ ማጠቃለያ ፈተና ከወሰዱ 888 ሺህ 417 ተማሪዎች መካከል 271 ሺህ 838ዎቹ የመስናዶ ትምህርታቸውን እንዲከታተሉ ተወስኗል።ከነዚህ ውስጥ 136 ሺህ 373 (50 ነጥብ 6 በመቶ) ሴቶች ናቸው።የመደበኛና የማታ ወንድ ተማሪዎች የመሰናዶ መርሃ ግብር መግቢያ 2 ነጥብ 57ና ከዛ በላይ ፣የአርብቶ አደርና ታዳጊ ክልል የወንዶች መግቢያ 2.43 እና ከዛ በላይ እንዲሆን መወሰኑን የተገለጸ  ሲሆን ሁሉም የመደበኛ፣ የማታና፣ የአርብቶ አደርና ታዳጊ ክልል ሴት ተማሪዎች የመሰናዶ መርሀ ግብር መግቢያ ነጥብ 2 ነጥብ 14ና ከዛ በላይ ሆኗል።